Publication: Magyar Közlöny
Issue: MK-1999-35 (Year: 1999, Number: 35)
Era: 1990-2004
Section: az 5/1990. (IV. 12.) KöHÉM rendelethez]
Paragraph Index: 895

g) a járművek állagmegóvása, tárolása. 1.7. A pályázatok elbírálása során csak az adott telephelyen — a vizsgáztatási időszakban — kizárólagos használati joggal rendelkezésre álló feltételek vehetők figyelembe. 1.8. A pályázatokat a benyújtásra előírt határidő lejártát követő 90 napon belül kell elbírálni és az eredményt kihirdetni, amelynek során közzé kell tenni a nyertes pályázók névsorát és az elbírálás indokolását. A pályázaton nem nyert gépjárműfenntartók az eredmény kihirdetését követő 15 napon belül észrevételt tehetnek, amelyet a területi közlekedési felügyelet és a Közlekedési Főfelügyelet szakembereiből álló bizottság az érdekképviseleti szervezetek bevonásával bírál el. 1.9. A pályázat elbírálásánál a területi közlekedési felügyelet figyelembe veszi a független szakmai szervezetek, valamint a szakmai érdekképviseleti szervezetek véleményét is. 1.10. A nyertes pályázókat az eredményhirdetést követően e mellékletben foglalt kijelölési okirat kiadásával vizsgáló állomássá kell kijelölni. 1.11. A vizsgáló állomásként kijelölt gépjárműfenntartónál az 1.2. és az 1.6. pontokban felsorolt minőségi szempontok értékelésére is kiterjed az ellenőrzés. 1.12. A vizsgáló állomássá történő kijelölésre vonatkozó átmeneti rendelkezések A rendelet 12. §-ának (2) vagy (3) bekezdése alapján kiadott feljogosításra, illetőleg a területi közlekedési felügyelet által rendszeresen igénybe vett időszakos vizsgálati helyként történő működésére tekintettel a gépjárműfenntartó szervezetet — az előírt határnapig benyújtott kérelme alapján — ki kell jelölni vizsgáló állomássá. A vizsgáló állomássá történő kijelölést azon járműkörre kell kiadni,

Source: https://magyarkozlony.hu/hivatalos-lapok/510312109e9376f2d3f7e8f515df70a5bb524563/dokumentumok/e4ad193a6b72d89387533e2a7329a002a9bb3f37/letoltes